projecte-aina/catalan_government_crawling huggingface dataset:
Atès que la fauna salvatge protegida no es pot molestar, és necessari sol·licitar la corresponent autorització per a actuacions degudament justificades sobre fauna salvatge protegida presents al medi urbà (retirada d'ous, polls o nius, inhabilitació de cavitats utilitzades per fauna protegida) quan els animals causin molèsties importants o per necessitat de restauració o demolició d'edificis.
Abans d'autoritzar, fins i tot en el cas de la retirada de nius buits fora del període reproductor, cal valorar la gravetat de cada situació concreta, així com totes les possibles mesures alternatives a l'afectació directa o indirecta dels animals i la situació del l'espècie a la zona.
En tot cas la intervenció haurà de tenir lloc exclusivament en els punts conflictius i sempre que no sigui possible dur a terme mesures alternatives a l'afectació directa o indirecta dels animals.
Aquestes autoritzacions són nominals i limitades a uns indrets, períodes i mètodes concrets, en funció de cada situació.
A persones físiques i jurídiques responsables de les actuacions.
Dins el marc del Reial Decret 630/2013, de 2 d'agost, pel qual es regula el Catàleg espanyol d'espècies exòtiques invasores, i el Reglament (UE) 1143/2014 del Parlament Europeu i del Consell, de 22 d'octubre, sobre la prevenció i la gestió de la introducció i propagació d'espècies exòtiques invasores, es poden autoritzar actuacions de control i de tinença, en casos concrets, d'espècies exòtiques invasores.
Especialment a ajuntaments, gestors d'espais naturals, empreses de control d'espècies exòtiques invasores, centres d'investigació, titulars de terrenys cinegètics i zones de pesca controlada
Són ajuts per a la contractació d'assegurances per cobrir les pèrdues produïdes per un incendi, un llamp, una explosió o una caiguda d'aeronau en terrenys forestals arbrats de titularitat privada.
Els terrenys han de tenir aprovat i vigent un instrument d'ordenació forestal, és a dir, un pla tècnic de gestió i millora forestal, un pla simple de gestió forestal o un projecte d'ordenació.
Presentació de sol·licituds: fins al 31 de juliol de 2020, inclòs.
A les persones propietàries de terrenys forestals subscriptores de pòlisses d'assegurança forestal amb instrument d'ordenació forestal aprovat i vigent.
És una llicència indispensable per a la recollida i comerç de la tòfona.
Només es podran recol·lectar durant els períodes autoritzats.
Per als tipus "Tuber melanosporum" i "Tuber brumale" el període de recol·lecció s'estableix entre el 15 de novembre i el 15 de març.
Per al tipus "Tuber aestivium", la recol·lecció s'haurà de fer entre l'1 de maig i el 15 d'agost.
La llicència s'expedirà de l'1 de setembre al 15 de novembre
A qualsevol persona que vulgui recollir i/o comercialitzar la tòfona negra.
Els titulars de les Activitats Potencialment Contaminants del sòl (APC) han de presentar a l'administració competent en matèria de residus, Agència de Residus de Catalunya (ARC), els informes de situació que determina l'article 3.1 i 3.2 del RD 9/2005, per a cada un dels emplaçaments en els que desenvolupa la seva activitat.
Aquest informe es pot elaborar a partir de la informació generada en compliment de la legislació vigent en matèria de residus i substàncies perilloses, i no suposa l'obligació de realitzar cap tipus d'assaig o d'anàlisi específic.
L'objectiu principal de l'informe és recollir aquella informació rellevant que permeti valorar la possibilitat que es produeixin o s'hagin produït contaminacions significatives del sòl on s'emplaça o s'ha emplaçat l'APC.
En aquest sentit, cal ajuntar tota aquella informació complementària que consideri convenient per a una correcte valoració de la situació del sòl.
Aquest tràmit s'ha de sol·licitar en el moment que la persona interessada deixa de dur a terme l'activitat.
Si no visualitzeu correctament el formulari de sol·licitud, l'haureu de desar i emplenar des del vostre ordinador.
En el termini màxim de tres mesos a comptar des de la data de presentació de la sol·licitud, l'administració emetrà la resolució i la notificarà per escrit a la persona interessada.
En cas de manca de resolució expressa en el termini establert, el sol·licitant pot entendre estimada la seva sol·licitud.
S'ha de sol·licitar amb la màxima previsió possible des de l'inici de la situació de conflicte.
Només en casos molt excepcionals i greus es podran retirar ous, polls, cries o nius en plena temporada de cria, inhabilitar cavitats ocupades per a la cria o el recer per espècies protegides o l'accés a aquestes.
Fora d'aquests casos, caldrà esperar la finalització del període de cria per a autoritzar aquestes actuacions excepcionals.
En cas d'urgència justificada, es poden avançar les actuacions mentre es tramita l'autorització, amb la condició de seguir en tot moment les indicacions de la unitat administrativa competent.
L'Administració té un termini màxim de tres mesos a comptar des de la data de presentació de la sol·licitud per emetre la resolució d'autorització i notificar-la per escrit a la persona interessada.
Si transcorre aquest període i no s'ha dictat una resolució expressa, la sol·licitud s'entendrà desestimada.
Contra la resolució es pot interposar recurs d'alçada davant el Director general de Polítiques Ambientals i Medi Natural en el termini d'un mes a comptar des de l'endemà de la recepció de la notificació.
Aquesta comunicació s'ha de presentar abans d'iniciar l'activitat.
Cal disposar prèviament l'autorització per a l'observació i l'enregistrament gràfic i/o visual d'espècies de fauna salvatge.
En el cas d'utilització d'esquer cal tenir en compte que:
No es pot utilitzar esquer viu.
Les restes dipositades com a esquer no poden superar els 5 kg de pes.
Les restes utilitzades com a esquer es dipositaran i retiraran cada dia.
Les restes dipositades han de provenir de centres degudament legalitzats, complint en tot moment la normativa vigent sobre subproductes animals no destinats a consum humà.
En el cas que, per raons que caldrà justificar, se sol·liciti poder deixar les restes sobre el terreny, caldrà habilitar un tancament perimetral amb pastor elèctric o altres mitjans que dificultin o impedeixin l'accés a les restes per part de carnívors terrestres i senglar.
A més de les consideracions descrites anteriorment, les empreses han de tenir en compte que:
Per tal de fer el tràmit heu de disposar prèviament d 'idCAT Mòbil o un certificat digital de Persona Física, Persona Jurídica o Persona Vinculada.
Un cop hàgiu tramitat la comunicació s'enviaran les dades al Cos d'Agents Rurals.
Accediu al formulari clicant al botó "Ves-hi" i seguiu les instruccions.
Recordeu que heu de disposar prèviament de idCAT mòbil (només per a particulars) o certificat digital de persona física, jurídica o vinculada.
Podeu accedir a la comunicació que heu enviat i a l'acusament de rebuda per algun d'aquests canals:
El tràmit es considera efectuat un cop hagueu presentat la comunicació.
En el moment d'iniciar els tràmits de cessament de l'activitat.
L'ús del servei de tràmits en línia implica la necessitat de registrar-se a la plataforma del Sistema Documental de Residus.
La tramesa de l'Informe no requereix cap resposta però en el cas necessari l'Agència de Residus de Catalunya es posa en contacte amb les APC.
Si és la primera vegada que feu el tràmit amb l' IdCAT Mòbil, abans d'emplenar la sol·licitud us recomanem que us hi doneu d'alta.
Aquest tràmit s'ha de sol·licitar transcorreguts 5 anys des de l'alta de l'exemplar en el Registre.
La presentació del formulari i la documentació que l'acompanya, s'haurà de realitzar preferentment per via telemàtica.
En el cas que la tramitació sigui presencial, la sol·licitud, que trobareu fent clic damunt l'enllaç 'Presencialment', acompanyada de la documentació requerida, la podeu presentar als punts de tramitació indicats, o a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, d'acord amb el que estableix la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.
El Servei de Fauna i Flora gestiona el registre de les demarcacions de Barcelona, Girona i de la Catalunya Central.
Un cop valorada la documentació presentada, els aspectes que es considerin i si es compleixen els requisits, es renova la tinença en el Registre a nom de la persona interessada i es tramet el permís corresponent.
Si és la primera vegada que feu el tràmit amb l' IdCAT Mòbil, abans d'emplenar la sol·licitud us recomanem que us hi doneu d'alta.
S'ha de sol·licitar amb la màxima celeritat des de l'adquisició de l'exemplar.
D'acord amb la Llei 3/2015, de l'11 de març, de mesures fiscals, financeres i administratives, per tal d'inscriure l'exemplar al Registre de falconeria i obtenir el corresponent permís de tinença cal dur a terme el pagament previ de la Taxa per a la inscripció, anellament i control d'exemplars de falconeria i de les instal·lacions on es troben allotjats ( 52,00 € per exemplar).
Per a la renovació del permís de tinença no cal pagar taxa.
Malgrat tot, el tenidor ha de disposar de la resta de documentació que acrediti la legalitat de l'exemplar.
Les tinences o cessions temporals s'han de comunicar a la Secció de Biodiversitat i Medi Natural dels serveis territorials corresponents del Departament de Territori i Sostenibilitat (Servei de Fauna i Flora en el cas dels tenidors de les comarques de Barcelona, Girona i de la Catalunya Central), i també han d'estar reflectides en el llibre de registre del nucli zoològic.
Si la tinença o cessió excedeixen els períodes de temps indicats, és obligatori sol·licitar les altes o baixes que corresponguin.
La presentació del formulari i la documentació que l'acompanya, s'haurà de realitzar preferentment per via telemàtica.
En el cas que la tramitació sigui presencial, la sol·licitud, que trobareu fent clic damunt l'enllaç 'Presencialment', acompanyada de la documentació requerida, la podeu presentar als punts de tramitació indicats, o a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, d'acord amb el que estableix la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.
El Servei de Fauna i Flora gestiona el registre de les demarcacions de Barcelona, Girona i de la Catalunya Central.
Un cop valorada la documentació presentada, els aspectes que es considerin i si es compleixen els requisits, rebreu un comunicat per correu electrònic de la Generalitat de Catalunya on dirà: "us comuniquem que teniu un pagament pendent del tràmit amb codi XXX ".
En l'avís de requeriment que us arribarà una vegada tramitada la sol·licitud, trobareu un enllaç des del qual:
Amb la carta de pagament, cal abonar l'import corresponent a la taxa a qualsevol dels punts següents:
Una vegada s'ha pagat la taxa, s'inscriu l'ocell en el Registre a nom de la persona interessada i es tramet el permís de tinença corresponent.
Aquesta línia de subvenció té com a objectiu el foment per a la implantació d'un projecte pilot SwitchMed al Marroc, d'acord amb el règim establert a la normativa sobre subvencions que li és d'aplicació: El Text refós de la Llei de finances públiques de Catalunya aprovat pel Decret legislatiu 3/2002, de 24 de desembre, sobre subvencions i transferències de la Generalitat de Catalunya, i els preceptes bàsics de la Llei 38/2003, de 17 de novembre, general de subvencions.
Entitats jurídiques privades i sense ànim de lucre, amb seu al Marroc i que hi desenvolupin les seves activitats, en el marc del sector de l'agricultura.
En virtut del DECRET LLEI 13/2020, de 21 d'abril, pel qual s'adopten mesures urgents de caràcter estructural i organitzatiu, així com mesures en l'àmbit de les entitats del sector públic de l'Administració de la Generalitat, que estableix que les activitats de gestió de residus no perillosos queden exemptes de dipositar fiança de forma permanent.
Només tenen dret a sol·licitar el retorn de fiances els GESTORS DE RESIDUS NO PERILLOSOS i els GESTORS MIXTOS (que tracten tant residus no perillosos com residus perillosos); en aquest darrer cas, el retorn de fiances només s'efectua per la part que correspon a la gestió de residus no perillosos.
Els transportistes de residus per exercir la seva activitat han d'estar inscrits al Registre de transportistes de residus Catalunya mitjançant la comunicació prèvia a l'Agència de Residus de Catalunya.
El tràmit es fa una sola vegada amb caràcter previ a l'inici de l'activitat, i cada vegada que es produeixin canvis en l'activitat o l'empresa
Persones físiques o jurídiques amb seu social a Catalunya que vulguin desenvolupar una activitat de transport de residus.
Reconeix productes, productes en desenvolupament i estratègies de foment de productes, que estiguin dissenyats per millorar el comportament ambiental dels productes i serveis al llarg del seu cicle de vida.
Inscripció a partir del 15 de gener fins al 15 de febrer de 2021.
Dissenyadors (inclosos estudiants) o fabricants de productes o serveis, o els impulsors del desenvolupament d'un projecte de producte o servei, amb seu social a Catalunya.
La Fitxa d'Acceptació (FA) és el document normalitzat que, per cada tipus de residu, s'ha de subscriure entre el productor o posseïdor de residus i l'empresa gestora.
Documents d'acompanyament el transport de residus
El Full de Seguiment (FS) és el document que ha d'acompanyar cada transport individual de residus al llarg del seu recorregut.
El Full de Seguiment Itinerant (FSI) és el document de transport de residus que permet la recollida amb un mateix vehicle i de forma itinerant de fins a un màxim de vint productors o posseïdors de residus.
És el document que s'adjunta als transports itinerants de residus.
Justificant de Recepció de Residus (JRR) és l'albarà que lliura el gestor de residus en rebre quantitats inferiors a les especificades a l'annex 1 que no disposin de Full de Seguiment.
Fitxa de Destinació (FD) Aquest és un document normalitzat que ha de subscriure el productor o posseïdor d'un residu i el destinatari d'aquest i que té per objecte el reconeixement de l'aptitud del residu per ser aplicat en un determinat sòl, per a un ús agrícola o en profit de l'ecologia.
El productor o el posseïdor i el destinatari dels residus són responsables solidaris de les obligacions derivades de la formalització de la fitxa de destinació.
S'entén per destinatari la persona física o jurídica posseïdora dels terrenys en què s'han d'aplicar els residus.
La fitxa de destinació s'ha de presentar degudament omplerta i acompanyada de la documentació tècnica específica segons la tipologia de residu: Orgànics, Oliasses i Fruita de retirada.
En la tramitació de fulls de seguiment, fulls de seguiment itinerant i fitxes d'acceptació virtuals s'aplicarà una bonificació del 60% sobre la quota de la taxa.
Mentre sigui vigent la normativa de l'estat d'alarma pel COVID-19, la bonificació és del 100%.
És el document on les empreses identifiquen i seleccionen les mesures de minimització més adients per minimitzar la quantitat generada de residus perillosos en el seu establiment, o bé per reduir-ne la seva perillositat
L'estudi de minimització ha de ser presentat per escrit o telemàticament a través de l'SDR a l'Agència de Residus de Catalunya en els terminis que la normativa estableix, particularment:
En ambdós casos caldrà presentar un nou estudi cada quatre anys en el cas que l'activitat segueixi produint més de 10 t/any de residus perillosos.
A les empreses que generin residus perillosos de més de 10 tones/any, independentment de la seva activitat.
La DARIG és el document on es recullen les dades dels residus tractats i els residus produïts per cada centre de gestió de residus en el període d'un any natural.
Els gestors de residus de tercers han de portar a terme la declaració anual de residus per a gestors (DARIG), en substitució de la declaració anual de residus per a productors (DARI).
Per als gestors de VFU, la declaració de gestors inclou, a més a més, un annex específic on cal aportar informació relativa al Reial Decret 20/2017.
Per als gestors de RAEE, la declaració també inclou un annex específic on cal aportar informació relativa al Reial Decret 110/2015.
Cal presentar la DARIG dins del primer trimestre de cada any, per tant la data límit és el dia 31 de març.
Per a l'any 2020, d'acord amb la disposició derogatòria única del RD 537/2020 es deroga, amb efectes des de l'1 de juny de 2020, la disposició addicional tercera del RD esmentat, relativa a la suspensió dels terminis administratius.
Per tant, des de l'1 de juny, el còmput de tots els terminis administratius que hagin estat suspesos, es reprendran en el moment en què varen ser suspesos.
En aquest sentit el termini de presentació de la declaració anual de residus industrials que finalitzava a 31 de març de 2020, i que el 14 de març va quedar suspès, es reprèn i el nou termini finalitzarà el proper 17 de juny de 2020.
Als gestors de residus a tercers inscrits al Registre general de persones gestores de residus de Catalunya, secció de gestors o gestores de residus.
Els PCB (policlorobifenils) i PCT (policloroterfenils) són compostos orgànics policlorats que es feien servir com a refrigerant en equips elèctrics.
La seva utilització es va prohibir l'any 1985.
La regulació de l'eliminació dels aparells que contenen aquests compostos ve determinada per la Directiva 96/59/CE del Consell, transposada mitjançant el RD 1378/1999, modificat pel RD 228/2006.
Això obliga els posseïdors d'aparells amb PCB/PCT a elaborar una declaració d'aquests.
La declaració té caràcter anual i s'ha de presentar entre l'1 de gener i per finals de febrer.
Demande d'aide (versió en francés)
La presentació de les sol·licituds i altres tràmits associats al procediment de concessió de les subvencions i la seva justificació s'han de realitzar preferentment per via telemàtica a l'adreça següent: [EMAIL].
L'assumpte del correu ha de ser el següent: "Projet pilote SwitchMed Marroc + nom del candidat".
La presentació de la sol·licitud a aquesta adreça s'ha d'entendre sens perjudici de la necessitat de presentar-la a la representació diplomàtica o oficina consular d'Espanya al Marroc, per tal que n'acrediti el registre oficial.
Registre de l'Agència de Residus de Catalunya
La resolució de la concessió o denegació de la subvenció es notifica mitjançant la seva publicació al tauler electrònic de l'Administració de la Generalitat de Catalunya https://web.gencat.cat/ca/seu-electronica sens perjudici que puguin utilitzar addicionalment altres mitjans electrònics.
N'estan obligats, independentment de la seva activitat:
Productors de residus perillosos també hauran d'elaborar i trametre a l'Agència de Residus de Catalunya un estudi de minimització de residus perillosos cada quatre anys.
Productors de residus per ús agrícola
Cal presentar la fitxa per productors de residus per ús agrícola.
Els envasadors han d'informar als òrgans competents de la comunitat autònoma on estiguin domiciliats (a Catalunya és l'Agència de Residus de Catalunya) de la quantitat total d'envasos i productes envasats posats al mercat nacional durant l'any anterior, indicant aquells envasos que siguin reutilitzables.
Per tal de facilitar que els envasadors puguin subministrar aquesta informació còmodament i ràpida, l'Agència de Residus de Catalunya ha elaborat la Declaració Anual d'Envasos (DAE).
Aquest registre serveix de base per omplir les dades de la Declaració anual de residus industrials.
La inscripció s'ha de fer a través del Sistema Documental de Residus.
Un cop s'ha accedit a l'aplicació, cal anar a la pestanya "Productors"/"Alta" i omplir el formulari a internet.
Posteriorment l'Agència de Residus es posarà en contacte mitjançant correu electrònic per tal de tramitar la sol·licitud.
Aquest tràmit es realitzarà integrament en línia.
El SDR permet el pagament de la taxa en línia en el cas de que aquest sigui necessari.
Model d'aval bancari per al transport de residus perillosos
Model de devolució de fiances de transport de residus (només en cas de transport de residus no perillosos)
Model de devolució de fiances de transport de residus (en cas d'excés de fiança dipositada)
Model de devolució de la garantia dipositada amb motiu de la baixa de l'empresa en el Registre de Persones Gestores de Residus de Catalunya (Secció Transportistes)
Qualsevol modificació que es vulgui fer sobre la comunicació presentada a l'ARC, altes i baixes de camions, canvis de grups de residus...s'ha de comunicar a l'Agència de Residus de Catalunya a través del Sistema Documental de Residus
Aquest procés es pot fer mitjançant el Sistema Documental de Residus, aquí es pot modificar. afegir i donar de baixa l'empresa o els vehicles.
La plataforma dona la possibilitat d'imprimir en un document els canvis realitzats.
En el cas d'aquells transportistes de residus perillosos que vulguin sol·licitar la devolució de la fiança cal que omplim el Model de devolució de la garantia dipositada amb motiu de la baixa de l'empresa en el Registre de Persones Gestores de Residus de Catalunya (Secció Transportistes)
Per fer l'estudi les empreses han de seguir els següents paràmetres:
L'estudi de minimització l'han de presentar les empreses que generin més de 10 tones de residus perillosos/any independement de la seva activitat.
Únicament queden exempts d'aquesta obligació els residus perillosos originats en l'àmbit domèstic i els petits productors de residus perillosos tal com els defineix la normativa.
Així doncs NO constitueixen excepcions a la presentació de l'estudi situacions com, per exemple:
L'estudi es pot fer a través del Sistema Documental de Residus.
Requereix autenticació i per tant cal disposar de dades d'accés contactant amb l'Agència de Residus de Catalunya
La denúncia s'ha de formalitzar mitjançant un escrit raonat dels fets presumptament infractors, amb indicació del presumpte responsable, si és conegut, i ha d'estar degudament signada.
És convenient adjuntar la documentació de què es disposi a fi d'acreditar els fets denunciats.
Qualsevol fet que contravingui la normativa vigent en matèria de residus pot ser denunciat davant l'Agència de Residus de Catalunya.
A l'hora de presentar una denúncia cal tenir en compte els aspectes següents:
Amb signatura manuscrita, en el registre d'entrada de documents de l'Agència de Residus de Catalunya, en el registre d'entrada de qualsevol òrgan de l'Administració de la Generalitat de Catalunya o de l'Estat, o en una oficina de correus.
Amb signatura manuscrita, adreçada a la seu de l'Agència de Residus de Catalunya.